PATVIRTINTA

Šilalės lopšelio – darželio „Žiogelis“

direktoriaus 2018 m. d.

įsakymu Nr.

**ŠILALĖS LOPŠELIO – DARŽELIO „ŽIOGELIS“ 2018 – 2020 METŲ  
STRATEGINIS PLANAS**

**I SKYRIUS**

**ĮVADAS**

1. Šilalės lopšelio-darželio „Žiogelis“ 2018-2020 m. strateginį planą rengė 2017 m. lapkričio 10 d. įstaigos direktorės įsakymu Nr. Į-49-(1.4) sudaryta strateginio plano rengimo darbo grupė. Į įstaigos strateginio plano rengimą buvo įtraukta visa bendruomenė: dalyvavo apklausose, analizuojant ir vertinant lopšelio-darželio veiklą, nustatant stipriąsias ir silpnąsias lopšelio-darželio veiklos puses, pasirenkant planuojamo laikotarpio prioritetus ir pagrindines veiklos kryptis.

Šilalės lopšelio-darželio „Žiogelis“ 2018-2020 m. strateginis planas parengtas vadovaujantis Lietuvos pažangos strategija „Lietuva 2030“, Valstybine švietimo 2013–2022 metams strategija, Lietuvos Respublikos švietimo įstatymu, Šilalės rajono savivaldybės tarybos sprendimais bei Šilalės rajono savivaldybės administracijos direktoriaus įsakymais, Šilalės lopšelio-darželio „Žiogelis“ nuostatais, įsivertinimo ir ugdytinių mokymosi pasiekimų tyrimų rezultatais, Šilalės lopšelio-darželio „Žiogelis“ individualia ugdymo programa „Žiogelio takeliu“ ir kt. dokumentais.

Strateginis planas rengiamas, siekiant numatyti veiklos prioritetus ir kryptingai telkti bendruomenės pastangas ikimokyklinio ugdymo kokybės tobulinimui, racionaliam išteklių panaudojimui.

**II SKYRIUS**

**LOPŠELIO-DARŽELIO PRISTATYMAS**

2. Šilalės lopšelis-darželis „Žiogelis“ įsteigtas 1989 m. sausio 10 d. Šilalės rajono liaudies deputatų tarybos Vykdomojo komiteto potvarkiu Nr.2P. Pradžia buvo sunki – Šilalės lopšelio-darželio „Saulutė“ kolektyvas skubiai turėjo persikelti į naujo Šilalės lopšelio-darželio „Žiogelis“ patalpas, kurios dar nebuvo pilnai įrengtos. Tačiau darželio bendruomenė laiku atvėrė duris 200 ugdytinių priėmimui. Atkūrus Lietuvos nepriklausomybę prasidėjo didelis ugdytinių skaičiaus mažėjimas bei darbuotojų kaita. Dalis pedagoginių darbuotojų buvo atleisti. Vaikų skaičiui nedidėjant 1993-iaisiais metais vienoje vaikų grupėje įsikūrė Katalikiškoji pradinė mokykla, kurią 1998 metais pakeitė vaikų su negalia grupė. Kolektyvą papildė nauji darbuotojai. Sumažėjus darbo krūviams buvo mažinami ir darbuotojų etatai. 2000 m. prasidėjo aktyvi tiek įstaigos, tiek visų pedagogų projektinė veikla. Ši veikla sutelkė kolektyvą, suteikė galimybę aktyviau dalyvauti darželio ugdymo proceso tobulinime. Buvo pasirinkta vaikų sveikatos stiprinimo kryptis, todėl nuo 2002 m. kovo 20 d. įstaiga yra įtraukta į Lietuvos sveikatą stiprinančių mokyklų tinklą. Lopšelis-darželis turi Sveikatos priežiūros įstaigos statusą. Nuo 2008 m. kovo 18 d. Šilalės lopšelis-darželis „Žiogelis“ gavo įstaigos asmens sveikatos priežiūros licenciją iš valstybinės akreditavimo sveikatos priežiūros veiklai tarnybos prie Sveikatos apsaugos ministerijos. 2011 metais baigtas vykdyti projektas „Šilalės lopšelio-darželio „Žiogelis“ modernizavimas-patalpų ir įrangos atnaujinimas“ pagal Lietuvos Respublikos švietimo ir mokslo ministro 2010 m. balandžio 29 d. įsakymo Nr.V-630 „Dėl finansavimo skyrimo pagal 2007-2013 m. Sanglaudos skatinimo veiksmų programos 2 prioriteto „Viešųjų paslaugų kokybė ir prieinamumas: sveikatos, švietimo ir socialinė VP3-2.2-ŠMM-06-R priemonę „Investicijos į ikimokyklinio ugdymo įstaigas“. Buvo skirtos ES fondų ir Šilalės savivaldybės biudžeto lėšos, kurios leido susitvarkyti darželio patalpas bei jas aprūpinti naujomis priemonėmis bei šiuolaikiniais baldais ir įrengimais.

3. 2013 m. pilietinio ir patriotinio ugdymo skatinimui įstaigos teritorijoje įrengtas Gedimino kalnelis: pastatyta medinė „Gedimo pilis“ (kurioje sutelpa vienos grupės vaikai ), ją „sauganti“ patranka, kalnelis apsodintas kalnų pušaitėmis. Lopšelio-darželio teritorija papuošė dekoratyvinių spalvotų pieštukų tvorelės. Įsigytos naujos sūpynės, čiuožyklos, vaikiški namukai, atnaujintas sporto kompleksas, suoleliai, smėlio dėžės ir pan. Visa tai ne tik prisideda prie geresnių ugdymo(-si) sąlygų pedagogams ir ugdytiniams sudarymo, bet ir suteikia galimybę įdomiai, turiningai ir sveikai leisti laiką visai įstaigos bendruomenei.

# **III SKYRIUS**

# **IŠORINĖ ANALIZĖ (PEST MATRICA)**

|  |  |  |
| --- | --- | --- |
| **VEIKSNIAI** | **GALIMYBĖS** | **GRĖSMĖS** |
| **Politiniai - teisiniai** | Lopšelis-darželis savo veiklą grindžia Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministro įsakymais, kitais teisės aktais, lopšelio-darželio nuostatais.  Planuojant įstaigos veiklą, iškyla poreikis remtis moderniausiais pasaulio ir Europos pedagoginiais tyrimais, pozityvia praktika, kuri padėtų užtikrinti geresnę paslaugų kokybę ugdant jaunąją kartą. | Švietimo politikos kaitos strategija nepakankamai siejama su kitų ekonominių ir socialinių reformų strategijomis, nepakankamai suderinta valstybės ir savivaldybės švietimo politika.  Nepakankamai modernizuotas pedagogų rengimas. |
| **Ekonominiai** | Siekiant lopšelio-darželio modernizavimo, kompiuterizavimo bei technologinio aprūpinimo, kuriant naujas ugdymo aplinkas ir atnaujinant senąsias, būtina vykdyti švietimo finansavimo reformą, kuri užtikrintų geresnį lopšelio-darželio paslaugų prieinamumą ir kokybę. | Finansavimas neatitinka įstaigos poreikių. Pedagogų  atlyginimas neproporcingas ekonominio išsivystymo lygiui. Įstaigos personalas neturi būtinų įgūdžių rengiant paraiškas ES projektams ir įsisavinant jų lėšas. |
| **Socialiniai- demografiniai** | Gerėjant gyventojų socialinei – ekonominei  padėčiai, vyksta pačios visuomenės kaita.  Didėja dalies visuomenės narių poreikis  kurti specialias ugdymosi aplinkas ypač gabiems, motyvuotiems ugdytiniams. | Įstaigoje dirba vyresnio amžiaus darbuotojai. Pastačius priestatą, trūks jaunų, vaikus mylinčių ir gebančių šį darbą dirbti, auklėtojų -ikimokyklinio ugdymo specialistų. |
| **Technologiniai** | Pastaruoju metu diegiamos informacinės  technologijos keičia ugdymo (-si) sampratą.  Lopšelis-darželis privalo reaguoti į pokyčius visuomenėje, diegti modernias mokymo priemones ugdymo procese, siekti supažindinti vaikus su informacinėmis technologijomis, kompiuterizuoti pedagogų ir kt. darbuotojų darbo vietas, užtikrinti, kad pedagogai plačiau naudotų IKT ugdymo procese. | Per dažnas informacinių technologijų naudojimas (išmaniųjų telefonų, kompiuterio, kompiuterinių žaidimų) kelia grėsmę ugdytinių sveikatai. |
| **Edukaciniai** | Keičiantis pedagogų mąstymui ir orientuojantis į individualius vaiko poreikius, augant jų kompetencijai, atsiranda didesnė ugdymo(-si) programų įvairovė, taikomi šiuolaikiniai ugdymo metodai, diegiamos inovacijos. Didėja ugdytinių, dalyvaujančių įvairiuose konkursuose ir kitoje veikloje skaičius. | Sparčiai auga vaikų, turinčių įvairių sutrikimų, skaičius.  Nepakankama pedagogų veiklos su specialiųjų poreikių vaikais patirtis ir turimi gebėjimai. |

**IV SKYRIUS**

**VIDINĖS APLINKOS ANALIZĖ**

## **4. Organizacinė struktūra, įstaigos valdymas.**

4.1. Šilalės lopšelio-darželio „Žiogelis“ struktūra: administracija **–** direktorius, direktoriaus pavaduotojas ugdymui, direktoriaus pavaduotojas ūkio reikalams, vyr. buhalterė, sekretorė, pedagogai **–** grupių auklėtojos, meninio ugdymo pedagogė, kūno kultūros pedagogė, logopedė, bendrosios praktikos slaugytoja, koordinuojanti vaikų maitinimo bei sanitarinio-higieninio režimo organizavimą. Aptarnaujantis personalas **–** auklėtojų padėjėjos, virėjos, valytoja, atsitiktinių nekvalifikuotų darbų darbininkai, kiemsargis - rūpinasi įstaigos patalpų švara ir higiena, organizuoja ir vykdo pastatų, inventoriaus, ugdymo priemonių priežiūrą bei apsaugą.

Lopšeliui-darželiui vadovauja direktorius, kuris atsako už vadybinių funkcijų paskirstymą, už įstatymų ir etikos normų laikymąsi, už lopšelio-darželio veiklos rezultatus ir visą įstaigos veiklą.

Direktoriaus pavaduotojas ugdymui organizuoja metodinį darbą darželyje, analizuoja ir vertina ugdymo procesą įstaigoje, ugdymo rezultatus, teikia profesinę pagalbą pedagogams ugdymo proceso ir kitos veiklos organizavimo bei tobulinimo klausimais, stebi, analizuoja ir apibendrina pedagogų veiklą, inicijuoja ugdymo programų ir projektų, ugdymo priemonių rengimą, naujų ugdymo formų ir metodų įgyvendinimą.

## **4.2. Planavimo struktūra.**

Šilalės lopšelio-darželio „Žiogelis“ veikla grindžiama planavimo dokumentais:

Strateginiu lopšelio-darželio veiklos planu;

Metiniu veiklos planu;

Ikimokyklinio ugdymo(-si) programa ,,Žiogelio takeliu“;

Sveikatos stiprinimo programa ,,Sveikas vaikas“;

Teminiais bei individualiais pedagogų planais.

Į planavimo procesą įtraukiama visa lopšelio-darželio bendruomenė. Svarstant lopšelio-darželio veiklos tobulinimo, ugdymo proceso organizavimo klausimus. aktyviai dirba savivaldos institucijos: Įstaigos taryba, Pedagogų taryba, Metodinė grupė. Produktyviai veikia įvairios komisijos ir darbo grupės: Vaiko gerovės komisija, Vidaus audito darbo grupė, Laikraščio „Ką žiogelis pakuždėjo“ redakcinė komisija ir kt.

Pedagogų parengti grupių projektai ir metiniai planai nuoseklūs, atitinkantys ugdytinių poreikius ir interesus, derinami su direktoriaus pavaduotoja ugdymui, tvirtinami įstaigos direktoriaus. Ugdymo klausimai sistemingai analizuojami, pristatomi, aptariami pedagogų tarybos bei metodinės grupės pasitarimuose.

2015-2017 m. patobulinta edukacinė aplinka grupėse ir lauke. Įstaigos aplinka yra informatyvi bei saugi, tenkina svarbiausius vaiko poreikius ir gebėjimus. Lopšelyje-darželyje visiems ugdytiniams sudaromos lygios galimybės ugdytis. Sukurtos būtiniausios sąlygos ugdymui (-si), kūrybinei vaikų veiklai bei poilsiui.

## **4.3. Lopšelio-darželio savivaldos institucijos.**

Lopšelio-darželio taryba – aukščiausia savivaldos institucija, lygiomis dalimis telkianti ugdytinių tėvus (globėjus) ir pedagogus svarbiausiems įstaigos veiklos uždaviniams spręsti. Darželio tarybą sudaro tėvų, administracijos, pedagogų ir aptarnaujančiojo personalo atstovai.

Lopšelio-darželio pedagogų taryba –nuolat veikianti savivaldos institucija. Ją sudaro direktorius, direktoriaus pavaduotojas ugdymui bei visi lopšelyje - darželyje dirbantys pedagogai.

Įstaigoje veikia vaikų grupių tėvų komitetai. Jie sudaryti iš 3 narių, renkami grupių tėvų susirinkimų metu mokslo metų pradžioje. Tėvų komitetai, bendraudami ir bendradarbiaudami su pedagogais, padeda spręsti vaikų grupės veiklos ir auklėjimo klausimus.

Įstaigoje nuolat veikia šios komisijos:

Mokytojų ir pagalbos mokiniui specialistų (išskyrus psichologus) atestacijos komisija, kuriteikia informaciją mokytojams ir pagalbos mokiniui specialistams apie atestacijos tvarką, atestacijos programą, atestacijos komisijos posėdžių datas ir atestacijos komisijos nutarimus, svarsto klausimus dėl kvalifikacinių kategorijų suteikimo mokytojams ir pagalbos mokiniui specialistams.

Vaiko gerovės komisija koordinuoja pagalbos specialiųjų ugdymosi poreikių vaikams teikimą ir prevencinę veiklą lopšelyje-darželyje, nagrinėja vaikų elgesio, bendravimo, nesusiformavusių gebėjimų problemas, priima sprendimus, padedančius vaikui ugdytis visaverčio gyvenimo įgūdžius, renka ir apibendrina informaciją iš grupės pedagogų, pagalbos specialistų, tėvų (globėjų, rūpintojų), vaiko, padeda priimti sprendimus dėl pagalbos priemonių vaikui skyrimo, analizuoja vaikų tarpusavio santykių, pedagogų ir vaikų santykių problemas ir teikia siūlymus pedagogams dėl šių santykių gerinimo, siūlo tėvams (globėjams, rūpintojams) vaiko specialiuosius ugdymosi poreikius įvertinti pedagoginėje psichologinėje tarnyboje.

## **4.4. Žmogiškieji ištekliai.**

### 4.4.1. Lopšelio-darželio ugdytiniai:

Nuo 2015 m. rugsėjo 1 d. pasikeitus vaikų priėmimo į ikimokyklinio ugdymo įstaigas tvarkai ir įsigaliojus Šilalės rajono savivaldybės tarybos sprendimui „Dėl vaikų priėmimo į Šilalės rajono savivaldybės švietimo įstaigų ikimokyklinio ugdymo grupes“ vaikų grupes komplektuoja steigėjas.

Komplektuojant grupes, vadovaujamasi Lietuvos higienos norma HN 75:2016 „Įstaiga, vykdanti ikimokyklinio ir priešmokyklinio ugdymo programą. Bendrieji sveikatos saugojimo reikalavimai“ ir stengiamasi neviršyti vaikų skaičiaus normos grupėje.

Lopšelio-darželio ugdytinių skaičiaus kaita 2015-2017 m.

|  |  |  |  |  |  |  |  |
| --- | --- | --- | --- | --- | --- | --- | --- |
|  | Ugdytinių amžius | | | | | | |
| **Metai** | **2 m.** | **3 m.** | **4 m.** | **5 m.** | **6 m.** | **Viso** | **Iš jų su spec. poreikiais** |
| 2015 m. | 21 | 83 | 84 | 79 | 0 | 267 | 6 |
| 2016 m. | 23 | 63 | 91 | 83 | 1 | 261 | 8 |
| 2017 m. | 19 | 63 | 74 | 95 | 0 | 251 | 10 |

Nors ugdytinių bendras skaičius kiekvienais metais mažėjo, tačiau daugėjo vaikų su specialiaisiais ugdymosi poreikiais. Specialiųjų ugdymosi poreikių vaikai, atsižvelgiant į Šilalės švietimo pagalbos tarnybos specialistų rekomendacijas, yra ugdomi bendrose lopšelio-darželio grupėse, individualiai teikiant logopedo, masažuotojo bei mokytojo padėjėjo pagalbą.

Masažuotojo, kineziterapeuto ir logopedo teikiamų paslaugų 2015 -2017 m. statistika

|  |  |  |  |
| --- | --- | --- | --- |
| Metai | Masažo paslaugomis naudojosi ugdytiniai (skaičius) | Kineziterapeuto paslaugomis naudojosi ugdytiniai (skaičius) | Logopedo paslaugomis naudojosi (skaičius) |
| 2015 m. | 80 | 63 | 48 |
| 2016 m. | 79 | 59 | 46 |
| 2017 m. | 80 | 54 | 50 |

Lopšelyje-darželyje yra teikiamos papildomos nemokamos kineziterapeuto, masažuotojo, bei logopedo paslaugos. Šiomis paslaugomis naudojasi ugdytiniai, kuriems gydytojas arba Šilalės švietimo pagalbos tarnyba pažymose nurodo apie šių paslaugų būtinumą.

Dėl didėjančio vaikų, turinčių kalbos ir komunikacijų sutrikimų, skaičiaus ir darželyje įrengus 5 grupių priestatą atsiranda naujo logopedo etato poreikis. Kasmet vidutiniškai 19 % ugdytinių teikiamos logopedo paslaugos, tačiau dėl logopedo užimtumo dar apie 10% ugdytinių negali lankyti logopedo užsiėmimų.

Grupėse didelis vaikų skaičius, sunku dirbti pedagogui, o ugdytiniams sunku sukoncentruoti dėmesį ir atlikti įvairias užduotis, laikytis instrukcijos nurodymų ir pan. Norint padėti sunkumų turintiems vaikams, būtų labai naudingos psichologo konsultacijos, todėl kyla psichologo etato poreikis.

Išvados:

1. Vidutinis ugdytinių skaičius įstaigoje per 3 metus yra 260 vaikų.

2. Didžiausią ugdytinių, lankančių lopšelį-darželį, dalį sudaro 4 – 5 m. amžiaus vaikai.

3. Daugėja vaikų, turinčių fonetinių sutrikimų, todėl ateityje tikslinga įsteigti antrą logopedo etatą.

4. Didėjant ugdytinių su specialiaisiais ugdymosi poreikiais skaičiui, kyla poreikis įsteigti psichologo etatą.

4.4.2. Tėvai (globėjai).

Analizuojant įstaigos veiklą kiekvienais metais yra atliekamos ugdytinių tėvų apklausos, tyrimai. 2017 m. atlikus tyrimą „Naujai priimtų vaikų į Šilalės lopšelį-darželį „Žiogelis“ adaptacija“ paaiškėjo, kad tėvų žinios apie vaikų adaptaciją pradėjus lankyti lopšelį-darželį yra minimalios. Dažnai dėl nepakankamos informacijos apie vaikų adaptacijos laikotarpį kyla nesusipratimų tarp tėvų ir pedagogų. Siekiant tikslingesnio bendradarbiavimo planuojama organizuoti psichologo konsultacijas, seminarus ugdytinių tėvams.

2018-2020 strateginio plano rengimo darbo grupė atliko anketinę ugdytinių tėvų apklausą, kurios rezultatai panaudoti strateginio plano rengimui.

Ugdytinių tėvų su įstaigos veiklos susipažinimo formų statistika

Apklausos duomenimis didžioji dalis tėvų informaciją apie vaikų ugdymąsi ir kt. klausimus gauna tėvų susirinkimų ir individualių pokalbių su auklėtojomis metu. Trūksta informacinės sistemos, kurios dėka ugdytinių tėvai per tam tikrą laiką būtų supažindinami su vaikų pasiekimais.

Išvados:

1. Ugdytinių tėvams, prieš išleidžiant vaikus į lopšelį-darželį, trūksta informacijos apie vaiko adaptaciją.

2. Iškyla poreikis įdiegti tėvų informavimo sistemą (el. dienyną).

### 4.4.3. Pedagogai

Šiuo metu lopšelyje-darželyje dirba 19 ikimokyklinio ugdymo auklėtojų, kūno kultūros pedagogė, meninio ugdymo pedagogė, logopedė. Įstaigoje dirba aukštąjį universitetinį arba aukštesnįjį išsilavinimą turintys specialistai, gebantys užtikrinti kokybišką vaikų ugdymą (-si).

Lopšelio-darželio pedagogų amžius

Lopšelyje-darželyje 65 % pedagogų amžius yra virš 50 metų. Todėl kyla poreikis į lopšelį-darželį pritraukti jaunų specialistų.

Pedagogai kvalifikaciją kelia atsižvelgiant į įstaigos veiklos prioritetus, tikslus bei pačių poreikius. Metų pabaigoje tikslinama pedagogų perspektyvinė atestacijos programa, kuri nustatyta tvarka aptariama įstaigos Mokytojų ir pagalbos mokiniui specialistų atestacijos komisijoje ir suderinama su steigėju.

Dauguma pedagogų turi ilgametę patirtį dirbant su ikimokyklinio ugdymo vaikais, 86 % pedagogų yra įgiję auklėtojo metodininko kvalifikacinę kategoriją, 14 % pedagogų turi vyresniojo auklėtojo kvalifikacinę kategoriją.

Pedagogų darbo stažas Pedagogų kvalifikacija (proc.)

Įstaigos pedagogai kiekvienais metais tobulina kvalifikaciją. Aktyviai vykdoma Šilalės lopšelio-darželio „Žiogelis“ pedagogų patirties sklaida respublikoje. Ikimokyklinio ugdymo pedagogų forume „Šiuolaikinio ugdymo kokybė ir turinys“ pristatytas stendinis pranešimas „Augsim šaunūs lietuvaičiai“, mokslinėje-praktinėje konferencijoje „Pasaka – kaip inovacija, ugdymą paverčianti įtraukiančiu“ pristatytas stendinis pranešimas „Kognityvinių gebėjimų ugdymas skaitant pasakas“, respublikinėje ikimokyklinio ugdymo įstaigų metodinėje-praktinėje konferencijoje pristatytas stendinis pranešimas „Vaikų kalbos ugdymas: girdėti, rašyti, skaityti“.

Pedagogai aktyviai dalinosi gerąja patirtimi įstaigoje. Pedagogų tarybos ir Metodinės grupės pasitarimų metu pristatyti įvairūs stendiniai ir kt. pranešimai. Įstaigos pedagogai stebi (per mokslo metus bent po 2-3 atviras veiklas) Šilalės lopšelio-darželio „Žiogelis“ pedagogų vestas atviras veiklas (su ugdytiniais).

Išvados:

1. Lopšelyje-darželyje dirba aukštos kvalifikacijos, tačiau didžioji dalis vyresnio amžiaus pedagogai.

2. Pedagogai aktyviai dalinasi gerąja darbo patirtimi ne tik su kolegomis įstaigoje, bet ir už įstaigos ribų.

### 4.4.4 Personalo kaita.

Išanalizavus duomenis nustatyta, per trejus metus keitėsi šie darbuotojai: logopedė, nekvalifikuotas atsitiktinių darbų darbininkas, valytoja. Viena auklėtoja išėjo į užtarnautą poilsį.

Darbuotojų amžiaus statistika

Nors personalo kaita nedidelė, tačiau net 71 % įstaigos darbuotojų yra vyresni nei 50 metų

Išvada: personalo kaita nežymi, tačiau didžioji dalis darbuotojų yra vyresni nei 50 metų.

## **4.5. Ugdymo kokybė.**

2015–2017 m. įgyvendinant Šilalės lopšelio-darželio „Žiogelis“ strateginį planą dėmesys buvo skiriamas ugdymui(-si), mokymui(-si) bei ugdymo turiniui, kuris orientuotas į kompetencijų ugdymą, ugdymo turinio integralumą. Kūrėme dinamišką ir atvirą ugdymo(-si) aplinką, grupėse atnaujintos priemonės, metodinis kabinetas papildytas reikalinga literatūra.

Lopšelio-darželio ugdymo proceso pagrindas – atnaujinta LR Švietimo ir mokslo ministerijos ugdymo programų reikalavimus atitinkanti įstaigos individuali ugdymo programa „Žiogelio takeliu“. Vadovaujantis šia programa ugdytiniams sudaromos sąlygas ugdymosi krypties pasirinkimui pagal vaikų kompetencijas, ugdytinių saviraiškos plėtotei, ugdymo proceso individualizavimui. Lopšelio –darželio individualią ugdymo programą papildo individualios grupių ugdymo programos bei grupių projektai, kurių pagalba atskleidžiamos vaikų galios, padedama sėkmingai pasiruošti mokymuisi mokykloje.

Pedagogai rengia kasmetinius ir savaitinius teminius planus, kuriuose reikiamas dėmesys skiriamas aktyviems ugdymo metodams, projektams, planuojamas vertinimas kaip ugdymo proceso dalis.

Įgyvendinant 2015-2017 m. strateginio plano tikslus bei uždavinius, siekta ugdytinių nuolatinės ugdymo(-si) pažangos. Ugdytinių pasiekimai vertinami atsižvelgiant ne vien į apibrėžtus ugdymo tikslus, bet ir į individualias kiekvieno ugdytinio galimybes.

Pasiekimų bei pažangos vertinimas lopšelyje-darželyje atliekamas 2 kartus per mokslo metus, t.y. lapkričio ir gegužės mėn., vadovaujantis LR Švietimo ir mokslo ministerijos ,,Ikimokyklinio amžiaus vaikų pasiekimų aprašu“. Taikant Pasiekimų aprašą buvo vadovaujamasi nuostata, kad kiekvieno vaiko pažanga priklauso nuo jo individualių galių ir ugdytojų profesionalumo.

Lyginant 2016 m. ir 2017 m. gruodžio 1 d. duomenis Šilalės lopšelio-darželio „Žiogelis“ didžiosios ugdytinių dalies pasiekimai atitinka arba viršija numatytus ikimokyklinio amžiaus vaikų pasiekimų žingsnius.

2016 m. gruodžio 1 d. ugdytinių vertinimo rezultatai 2017 m. gruodžio 1 d. ugdytinių vertinimo rezultatai

2015-2017 m. Šilalės lopšelio-darželio „Žiogelis“ bendruomenė dalyvavo respublikiniuose ir tarptautiniuose projektuose, akcijose, iniciatyvose:

Už tarptautinį aplinkosauginį eTwinning projektą „We - Friends of the Earth", kuriame dalyvavo 16 ugdymo įstaigų iš Lietuvos, Rumunijos, Graikijos, Vokietijos, Turkijos, Italijos, Slovakijos, Lenkijos ir Serbijos, buvo įteiktas eTwinning ženklelis;

Respublikiniame ikimokyklinio ir priešmokyklinio amžiaus vaikų piešinių konkurse „Mano mylimiausia pasaka“;

Užkrečiamųjų ligų ir AIDS centro kartu su Sveikatos apsaugos ministerija bei Savivaldybių visuomenės sveikatos biurų asociacija organizuotoje iniciatyvoje „Švarių rankų šokis“;

Lietuvos vaikų ir moksleivių – Lietuvių liaudies kūrybos atlikėjų – konkurse „Tramtatulis“;

Tarptautinės komisijos nacių ir sovietinio okupacinių režimų nusikaltimams Lietuvoje įvertinti Tarptautinės dienos minėjimo iniciatyvose Tautinio olimpinio komiteto projekte „Judėjimo savaitė“;

Kauno lopšelio-darželio „Spindulys“ ir Kauno pedagogų kvalifikacijos centro respublikiniame projekte „Ugdykime kartu“;

Vasaros atostogų metu Švietimo ir mokslo ministerijos inicijuotoje iniciatyvoje „Atverk duris vasarai“;

Respublikiniame ekologinio švietimo projekte „Oranžinio traukinio kelionė per Lietuvą“, pagal moliūgų gausą ir traukinio ilgį iškovojome II vietą Lietuvoje;

Lopšelio-darželio ugdytiniai, kurie mokosi vokiečių kalbos, dalyvavo konkurse „Futboliukas. Kiškis Hansas žaidžia futbolą“ ir iškovojo galimybę dalyvauti Lietuvos masinio futbolo federacijos ir Lietuvos futbolo asociacijos vykdomame respublikiniame projekte „Futboliukas“, kurio dėka gavome dovanų futbolo inventorių ir sportuodama visa darželio bendruomenė mokėsi vokiečių kalbos;

Vilniaus lopšelio-darželio „Ozas“ ir UAB „Švietimo ekspertai“ organizuotame respublikiniame kūrybiniame projekte „Pasakų laboratorija“;

Lietuvos gyvybės draudimo įmonių asociacijos inicijuotame Lietuvos gausiausios vaikų piešinių parodos rekordo siekime;

Kelmės r. pedagoginės psichologinės tarnybos organizuotame prevenciniame respublikiniame projekte „Žaidimai moko“;

Tarptautiniame projekte „UNICEF vaikų bėgimas“ ir kt.

Išvados:

1. Ugdymo organizavimas lopšelyje-darželyje yra sąmoningas, tikslingas, lankstus, išlaikantis pusiausvyrą tarp pedagogo planuotos ir vaikų spontaniškai pasiūlytos veiklos.

2. Lopšelyje-darželyje sudarytos sąlygos ugdytinių kūrybiškumo ir saviraiškos poreikių tenkinimui.

3. Vaikų pasiekimai nuolatos stebimi, fiksuojami, aptariami ir individualių pokalbių metu pristatomi ugdytinių tėvams.

4. Įstaiga, vadovaudamasi ,,Ikimokyklinio amžiaus vaikų pasiekimų aprašu“, nuolat vykdo vaikų pasiekimų ir pažangos vertinimo analizę. Daugumos ugdytinių pasiekimai atitinka arba viršija numatytus ikimokyklinio amžiaus vaikų pasiekimų žingsnius.

5. Lopšelio-darželio bendruomenė į ugdymo (-si) procesą integruoja dalyvavimą įvairiuose projektuose, konkursuose, parodose, iniciatyvose ir t.t.

**4.6. Bendravimo bei bendradarbiavimo kultūros kūrimas**

Įgyvendinant 2015-2017 m. strateginį planą didžiulis dėmesys buvo skiriamas bendravimo bei bendradarbiavimo kultūros kūrimui. Įstaigos personalui inicijuojami dažni susirinkimai, pasitarimai, pasisėdėjimai prie kavos, kūrybinės dirbtuvės, išvykos įstaigos personalui, Šilalės lopšelio-darželio „Žiogelis“ pedagogų komanda nuo 2016 m. dalyvauja Ugnės Šmitaitės ir savivaldybės mero Jono Gudausko inicijuojamose bei organizuojamose pedagogų ,,Futboliuko“ varžybose.

Grupių pedagogai siekia į ugdymo procesą aktyviau įtraukti ugdytinių šeimos narius. Renginiai, projektai, kuriuose dalyvavo ugdytinių tėvai/ globėjai:

Grupių tėvų komitetų pirmininkai pedagogams organizavo sveikinimus Mokytojų dienos proga.

Dalyvaujant Respublikiniame ekologinio švietimo projekte „Oranžinio traukinio kelionė per Lietuvą“ į ugdymo procesą buvo įtraukti ugdytinių tėveliai, kurie, kartu su vaikais iš moliūgų sėklų užaugino didelį moliūgų derlių, gamino patiekalus, žibintus iš moliūgų, o baigiamajame renginyje visi kartu šoko, dainavo ir dalinosi puikiais įspūdžiais.

Siekiant Lietuvos rekordo „Masiškiausia vaikų su žaislinėmis mašinomis eisena“ mažuosius renginio dalyvius lydėjo tėveliai.

Kalėdinių popiečių metu ugdytinių pasirodymus stebėjo ugdytinių šeimų nariai. Kai kurių grupių tėvai suorganizavo pasirodymus-vaidinimus savo vaikams.

Tarptautinės komisijos nacių ir sovietinio okupacinių režimų nusikaltimams Lietuvoje įvertinti Tarptautinės dienos minėjimo iniciatyvose dalyvavo gausus būrys tėvelių, kurie savo vaikučiams padėjo gaminti darbelius atitinkama tema.

Mamos dienos šventė – išskirtinė šventė, kurioje, kiekvienais metais, dalyvauja ir vaikų programą stebi beveik visų ugdytinių tėvai.

Visi tėveliai kasmet dalyvauja ir vyresniųjų grupių ugdytinių išleistuvių šventėse.

Ugdytinių tėvai yra dažnai kviečiami į įvairias veiklas grupėse (gamino kūrybinius darbus, prieš miegą skaitė vaikams pasakas ir t.t.).

Kiekvienais metais rengiami visuotiniai bei atskirai grupių (pgl. poreikį) tėvų susirinkimai.

Šilalės lopšelis-darželis „Žiogelis“ aktyviai bendradarbiauja, vykdo bendrus projektus, organizuoja metodines dienas su:

Šilalės rajono savivaldybės, seniūnijos atstovais;

Šilalės rajono savivaldybės ugdymo įstaigomis;

Lietuvos lopšeliais-darželiais: Jurbarko „Nykštukas“, Tauragės „Ąžuoliukas“ ir „Pušelė“, Klaipėdos „Sakalėlis“, Telšių „Eglutė“.

Šilalės savivaldybės viešąja biblioteka;

Šilalės savivaldybės kultūros centru;

Šilalės krašto žemaičių draugija;

Šilalės bitininkų draugija „Vaškas“;

Sveikatą stiprinančių mokyklų tinklo narėmis;

Šilalės r. sav. socialinių paslaugų namais;

Viešąja įstaiga „Vaiko labui“;

Šilalės r. sav. visuomenės sveikatos biuru ir kt. įstaigomis.

Stimuliuojamas nuolatinis bendradarbiavimas su ugdytinių tėvais, kitomis formaliojo ir neformaliojo švietimo (ir ne tik) įstaigomis, įgyvendinami bendri projektai, vyksta pozityvios patirties perėmimas ir dalijimasis, keitimasis idėjomis.

Išvados:

1. Siekiant patobulinti įstaigos etosą buvo inicijuojami dažni įstaigos darbuotojų susirinkimai, pasitarimai, pasisėdėjimai prie kavos, išvykos, kūrybinės dirbtuvės ir kt. bendravimą ir bendradarbiavimą skatinantys užsiėmimai.

2. Aktyviai bendradarbiaujama su ugdytinių tėvais/globėjais, su įvairiomis švietimo ir kt. Lietuvos bei užsienio įstaigomis.

## **4.7. Vaikų sveikatos saugojimas ir stiprinimas.**

Kadangi Šilalės lopšelis-darželis „Žiogelis“ yra įtrauktas į Lietuvos sveikatą stiprinančių mokyklų tinklą, įstaigos bendruomenė 2015 – 2017 m. didelį dėmesį skyrė ugdytinių sveikatos stiprinimui: įstaigoje su kalbos raidos ir komunikacijos sutrikimų turinčiais ugdytiniais dirbo logopedas, korekcinę mankštą vaikams vedė kineziterapeutas (plokščiapėdystės profilaktikai, taisyklingos laikysenos, raumenų sistemos stiprinimui), masažuotojas teikė masažo paslaugas, buvo įgyvendinama Šilalės lopšelio-darželio „Žiogelis“ Sveikatos stiprinimo programa „Sveikas vaikas“.

Užkrečiamųjų ligų ir AIDS centro statistiniais duomenimis Lietuvos sergamumo gripu ir ūminėmis viršutinių kvėpavimo takų infekcinėmis ligomis padidėja rudenį, prasidėjus mokslo metams. Per nešvarias rankas plinta apie 80 proc. infekcinių ligų. Tyrimų duomenimis, rankų plovimas trečdaliu sumažina viduriavimo tikimybę ir penktadaliu – sergamumą kvėpavimo takų ligomis, kurios ir yra pagrindinės ikimokyklinio amžiaus vaikų ligos. Išanalizavus statistinius lopšelio-darželio duomenis paaiškėjo, kad nors vaikų skaičius ugdymo įstaigoje nedidėjo (net mažėjo), tačiau ugdytinių Lopšelio-darželio lankomumo rezultatai gerėjo.

Ugdytinių 2015 – 2017 m. rudens mėn. lankomumo statistika (proc)

Ugdytiniams užsiėmimus sveikos gyvensenos, dantų priežiūros, rankų plovimo ir kt. klausimais veda Šilalės rajono savivaldybės visuomenės sveikatos biuro specialistė, sveiką aplinką kuria, vaikų maitinimu bei higiena rūpinasi Šilalės lopšelio-darželio „Žiogelis“ bendrosios praktikos slaugytoja, kiekvieną rytą ugdytiniai atlieka nuotaikingas mankštas, daug laiko praleidžia gryname ore.

Kiekvienais metais lopšelio-darželio bendruomenė dalyvauja įvairiuose sveikatą stiprinančiuose projektuose:

Užkrečiamųjų ligų ir AIDS centro kartu su Sveikatos apsaugos ministerija bei Savivaldybių visuomenės sveikatos biurų asociacija organizuotoje iniciatyvos „Švarių rankų šokis“. 2017 m. Šilalės lopšelis-darželis „Žiogelis“ tapo šios iniciatyvos laureatu;

Socialinėje iniciatyvoje „Sveikatiada“, kuria siekiama diegti sveikos gyvensenos kultūrą šalies ikimokyklinio ugdymo ir bendrojo lavinimo mokymo įstaigose ir ugdyti vaikų sveikos mitybos ir fizinio aktyvumo įpročius;

Lietuvos mokinių, mokytojų ir visuomenės sveikatos priežiūros specialistų konkurse „Sveikuolių sveikuoliai;

Sveikatos mokymo ir ligų prevencijos centro inicijuotoje akcijoje „Apibėk mokyklą“;

Lietuvos tautinio olimpinio komiteto inicijuotoje akcijoje „Aktyvus rugsėjis“;

Respublikiniame ekologinio švietimo projekte „Oranžinio traukinio kelionė per Lietuvą“.

Šilalės lopšelis-darželis „Žiogelis“ inicijavo Tarptautinį aplinkosauginį projektą  „Mes – žemės draugai“ (angl. k. „We – Friends of the Earth“, vok. k. „Wir – Freunde der Erde“), kuriame dalyvavo ugdymo įstaigų iš Lietuvos, Vokietijos, Slovakijos, Serbijos, Rumunijos, Turkijos, Graikijos, Lenkijos ugdytiniai. Projekto tikslas – ugdyti vaikų savimonę ir atsakomybę rūpintis supančia aplinka formuojant teisingą požiūrį į save, į augalų, vabzdžių, gyvūnų išlikimą bei švarią aplinką, kuri daro didžiulę įtaką žmonių sveikatai;

Tarptautinėje programoje „Zipio draugai“, kurios tikslas – padėti 5–7 metų vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos;

Tauragės apskrities priešgaisrinės gelbėjimo valdybos Šilalės priešgaisrinės gelbėjimo tarnybos Valstybinės priešgaisrinės priežiūros poskyrio darbuotojai supažindina su elgesio prie vandens bei kaip elgtis kilus gaisrui taisyklėmis;

Tauragės apskrities vyriausiojo policijos komisariato Šilalės r. policijos komisariato pareigūnai veda saugaus eismo praktinius užsiėmimus.

Išvados:

1. Lopšelio-darželio bendruomenė aktyviai padeda ugdytiniams saugoti ir stiprinti sveikatą.

2. Produktyviai įgyvendinama Sveikatos stiprinimo programa „Sveikas vaikas“.

## **4.8. Lopšelio-darželio renovacija.**

2016 m. buvo vykdomas Šilalės lopšelio-darželio „Žiogelis“ modernizavimas, atliekant stogo apšiltinimo ir teritorijos tvarkymo darbus: atnaujinti šaligatviai, įrengta tvora. Modernizavimas buvo finansuojamas pagal švietimo įstaigų modernizavimo programą iš Švietimo ir mokslo ministerijos bei Šilalės rajono savivaldybės biudžeto lėšų.

2015 – 2017 m. Šilalės lopšelio-darželio „Žiogelis“ atnaujintos lauko aikštelės, suolai, įsigyta naujų įrenginių, atnaujinta saugaus eismo aikštelė bei įrengta futbolo aikštelė, kur, atšilus orams, ugdytiniai aktyviai leidžia laiką.

2017 m. Šilalės lopšelis-darželis „Žiogelis“ pelnė gražiausiai tvarkančios aplinką įstaigos nominacija ir Šilalės rajono savivaldybės mero padėką.

Išvados:

1. 2015 – 2017 m. buvo vykdomi lopšelio-darželio stogo šiltinimo, šaligatvių atnaujinimo, tvoros įrengimo darbai.

2. Atnaujintos saugaus eismo aikštelė bei įrengta futbolo aikštelė. Taip skatinamas vaikų užimtumas gryname ore.

## **4.9. Finansiniai ištekliai.**

Lopšelio-darželio finansinius išteklius sudaro: valstybės biudžeto lėšos (Mokinio krepšelis), Šilalės rajono savivaldybės biudžeto lėšos, iš tėvų mokesčio gaunamos lėšos ugdymo procesui gerinti. Šios lėšos naudojamos pagal patvirtintas sąmatas. Materialinės bazės gerinimui bei stiprinimui naudojama finansinė parama gauta 2 proc. gyventojų pajamų mokesčio. Lopšelis-darželis finansų apskaitą tvarko savarankiškai, finansines operacijas atlieka įstaigos vyr. buhalteris.

Išvados:

1. Lopšelis-darželis finansų apskaitą tvarko savarankiškai. Įstaigos finansines operacijas atlieka įstaigos vyr. finansininkas.

2. Lopšelio-darželio bendruomenės nariai dalyvauja planuojant lėšas ir yra nuolat informuojami apie jų panaudojimą.

## **4.10. Veiklos įsivertinimas.**

Lopšelio-darželio bendruomenė, siekdama tobulinti įstaigos veiklą ir kokybiškai ugdyti bei auklėti jaunąją kartą, kasmet įsivertina savo veiklą. Įsivertinimas tampa esmine ir svarbiausia įstaigos efektyvumo vertinimo forma. Veiklos įsivertinimas įstaigoje atliktas remiantis patvirtinta „Ikimokyklinio ugdymo mokyklos vidaus audito metodika“ (LR švietimo ir mokslo ministro 2015-07-22 įsakymas Nr. ISAK-1557). Įsivertinant veiklą, dalyvauja visa bendruomenė. 2016 m. geriausiai bendruomenės įvertintos sritys buvo: vaiko ugdymas ir ugdymasis, vaiko ugdymo (-si) pasiekimai, ištekliai. 2017 m. geriausiai įvertintos sritys: programos atitiktis valstybės nustatytiems reikalavimams, programų tarpusavio dermė, ugdymo turinio ir kasdienės veiklos planavimas, ugdomosios veiklos tikslingumas, veiksmingumas, kūrybiškumas, sistemingumas, individualių vaiko saugumo, emocinių, fizinių ir socialinių poreikių tenkinimas, ugdymą(-si) skatinanti aplinka. Tobulintinos sritys: mokyklos mikroklimatas, mokyklos bendruomenės narių bendravimo ir bendradarbiavimo kokybė, psichologinė ir socialinė pagalba.

Lopšelio-darželio vidaus veiklos kontrolė planuojama metams. Kontrolės funkcijas atlieka lopšelio-darželio vadovai, savivaldos institucijos. Lopšelio-darželio vidaus veiklos kontrolė vykdoma teisės aktų nustatyta tvarka ir yra orientuota į darbuotojų mokymą bei pagalbos jiems suteikimą. Pagrindiniai dokumentai, pagal kuriuos vykdoma veiklos kontrolė, yra lopšelio-darželio nuostatai, vidaus darbo tvarkos taisyklės, pareigybių aprašymai.

Platusis auditas atliekamas kasmet pagal patvirtintą metodiką. Giluminis įsivertinimas atliekamas pagal poreikį, giliau ir plačiau tiriant pasirinktą sritį, tyrimų, anketinės apklausos, dokumentų analizės bei interviu metodais.

Išvados:

1. Lopšelyje-darželyje platusis auditas atliekamas kiekvienais metais.

2. Kyla poreikis etoso giluminio audito atlikimui.

# **V SKYRIUS**

**VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| * Vertybės, elgesio normos ir principai. * Kvalifikuotas personalas. * Naujomis ugdymo priemonėmis papildoma ugdymo (-si) aplinka. * Asmenybės raidos lūkesčiai. * Darželio kaip organizacijos pažangos siekis. * Darželio vaidmuo vietos bendruomenėje. * Partnerystė su kitomis institucijomis. * Neformalusis švietimas. * Lopšelio-darželio veiklos viešinimas. * Lopšelio-darželio vaidmuo vietos bendruomenėje. | * IT darbe trūkumas. * Finansavimo trūkumas. * Atskirų mokinių pažanga. * Patalpų stygius. * Tėvų užimtumas. * Per didelis ugdytinių skaičius grupėse. * Informacinių technologijų specialisto stoka. * Pedagogų iniciatyvumo stoka diegiant naujoves. |
| **Galimybės** | **Grėsmės** |
| * Ugdymo proceso organizavimui skirtų lėšų racionalus panaudojimas. * 2 proc. gyventojų pajamų mokesčio lėšų panaudojimas materialinei bazei gerinti. * Kitokios švietimo / ugdymo kultūros poreikis. * Dalyvavimas tarptautiniuose projektuose. * Tėvų informavimo sistemos tobulinimas. * El. dienyno diegimas. * Ugdymo naujovių diegimas. * Pedagogų gerosios patirties sklaida įstaigoje ir už jos ribų. | * Įstaigos darbuotojų tarpusavio supratingumas, bendradarbiavimas. * Didėjantis spec. poreikių ir kalbėjimo sutrikimų turinčių vaikų skaičius; * Nepakankamas ugdytinių bei jų tėvų bendravimas. * Ugdytinių sveikatos būklė. * Jaunų specialistų trūkumas. * Darbuotojų atlyginimai. * Nelaimėti projektai. |

**VI SKYRIUS**

**LOPŠELIO-DARŽELIO STRATEGIJA**

VIZIJA – efektyvi, moderni ir demokratiška institucija, besimokanti ir dirbanti kaip komanda, siekianti  kaitos, ugdymo proceso tobulinimo, kurianti bendriją, draugišką aplinką.

MISIJA – išugdyti sveiką, stiprų, gerai fiziškai ir psichiškai išsivysčiusį vaiką, mokantį priimti teisingus sprendimus sveikatos saugojimui ir palaikymui, gerbiantį bei puoselėjantį savo tautos papročius ir užtikrinti tinkamą vaiko pasirengimą mokyklai.

**FILOSOFIJA** – laimingas veidas, sveikas kūnas, aktyvus protas, dirbančios rankos.

Lopšelio-darželio bendruomenė vadovaujasi šiais principais:

1. Humaniškumo – gerbiama vaiko ir darbuotojo asmenybė;

2. Bendradarbiavimo – organizacijos veikloje siekiama dialogo;

3. Kūrybiškumo – sudaromos sąlygos vaikų, darbuotojų saviraiškos ir kūrybinių galių plėtojimui;

4. Vaiko kultūros puoselėjimo – siekiama išgyventi kūrybos džiaugsmą, pasitenkinimą, sėkmės jausmą, tenkinti prigimtinius grožio, gėrio, tiesos poreikius;

5. Perimamumo – pozityvus vaiko ugdymas šeimoje tęsiamas darželyje užtikrinant ugdymo perimamumą mokykloje.

# **VII SKYRIUS**

# **STRATEGINIAI TIKSLAI IR UŽDAVINIAI**

|  |  |
| --- | --- |
| **Tikslai** | **Uždaviniai** |
| 1. Kokybiškų ugdymo(-si) paslaugų užtikrinimas | 1. Ugdymo turinį praturtinti naujomis erdvėmis, priemonėmis, metodais.  2. Siekti tikslingo šiuolaikinių technologijų panaudojimo ugdomajame procese.  3. Siekti aukštos darbuotojų kompetencijos ir kultūros, nuolatinio mokymosi ir tobulėjimo, telkti veiklią, atsakingą bendruomenę, gebančią kūrybiškai dirbti komandose. |
| 2. Įstaigos personalo ir tėvų veiklos dermės užtikrinimas | 1. Atnaujinti tėvų švietimo ir informavimo sistemą  2. Organizuoti būsimų ugdytinių tėvams psichologo ir kito lektoriaus paskaitas |
| 3. Lopšelio-darželio pastato, edukacinių erdvių plėtra | 1. Bendradarbiauti su darbus vykdančiomis ir priežiūrą atliekančiomis organizacijomis, vykdant priestato prie Šilalės lopšelio-darželio „Žiogelis” statybą.  2. Įsigyti naujų baldų, priemonių (naujai įrengtoms grupėms, salei, kabinetams).  3. Įsigyti naujų lauko įrenginių, atnaujinti esamus įrenginius. |
| 4. Sveikos, pozityvios bendruomenės narių santykiais grindžiamos aplinkos kūrimas | 1. Parengti sveikatos stiprinimo programą.  2. Inicijuoti (respublikinius ir/ar tarptautinius) sveikatos stiprinimo projektus  3. Palaikyti teigiamą emocinį ir psichologinį mikroklimatą bendruomenėje. |

# **VIII SKYRIUS**

# **STRATEGINIŲ TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| **1 tikslas. Kokybiškų ugdymo (-si) paslaugų užtikrinimas** | | | | | | |
| **Uždaviniai** | **Įgyvendinimo priemonės** | **Esama padėtis** | **Planuojami rezultatai** | **Įgyvendinimo laikas** | **Atsakingi asmenys** | **Lėšų poreikis ir numatomi finansavimo šaltiniai** |
| 1. Ugdymo  turinį  praturtinti  naujomis  edukacinėmis  erdvėmis,  priemonėmis  ir metodais. | 1. Vaikų ugdymo (-si) poreikių tyrimas, ugdomųjų veiklų analizavimas.    2. Respubliki-  nės metodinės  konferencijos  organizavimas,  pasidalinimas  gerąja patirtimi  su kolegomis  3. Atvirų veiklų vedimas. | Tikslingas ikimokykli-nis ugdymas daro teigiamą poveikį mokymosi  pasiekimams tolesnei socialinei ir emocinei raidai.  Trūksta žinių ir idėjų ugdymo organizavi-mo įvairovės didinimui . | Tyrimo rezultatai panaudoti rengiant ir įgyvendi-nant ugdymo turinio projektus.  Didžioji dalis pedagogų rengdami ir įgyven-dinami projektus įgis naujų žinių ir įgūdžių, kurie didins  naujų priemonių ir metodų funkciona-lumą bei veiklų įvairovę ugdymo proceso metu. | 2018-2020 | Direktorius,  direktoriaus pavaduoto-ja ugdymui,  pedagogai,  logopedas. | 3000 Eur  MK lėšos  2 proc. GPM lėšos. |
| 2. Siekti tikslingo šiuolaikinių technologijų panaudojimo ugdomajame procese | 1. Organizuoti mokymus pedagogams interaktyvių edukacinių programų galimybių praturtinant ugdymo turinį  panaudojimas  2. Ugdomaja-me procese naudoti „Saulytučiai“, ,,Žiburėlis“ ir kt. programas.    3. Bendradar-  biauti su kitų  rajonų  lopšeliais-  darželiais ir kt.  ugdymo  įstaigomis,  dalintis gerąja  darbo patirtimi | Pedagogams nepakanka gebėjimų ir įgūdžių pro-fesionaliai taikyti mokomuo-sius kompiu-terinius ir interaktyvius žaidimus, interaktyvią lentą bei išmaniąsias grindis. | Didžioji dalis pedagogų gebės taikyti naujus metodus, ugdančius individualius vaikų gebėjimus, darančius ugdymo procesą aktyvesniu ir patrauk-lesniu.  Patobulės pedagogų kompeten-cija, stiprės motyvacija.  Veiksmingai dalinsis gerąja darbo patirtimi.  Kokybiš-kesnis ugdymas.  Kompiute-rizuotos auklėtojų darbo vietos 12 grupių.  Plėtojant ir toliau diegiant IKT patobulės dokumentų rengimas. | 2018-2020 | Direktoriaus  pavaduotoja  ugdymui,  pedagogai,  logopedė. | 1000 Eur  MK lėšos,  savivaldybės biudžeto lėšos. |
| 3. Siekti aukštos darbuotojų kompetenci-jos ir kultūros, nuolatinio mokymosi ir tobulėjimo, telkti veiklią, atsakingą bendruome-nę, gebančią kūrybiškai dirbti komandose. | Darbo grupių inicijavimas.  Pedagogų kvalifikacijos kėlimo programos įgyvendinimas | Šiuo metu įstaigoje didžioji dalis yra įgiję mokytojo metodininko kvalifikaciją, tačiau dažnai trūksta iniciatyvos vienytis ir dirbti kaip komanda. | Įgyvendina-ma pedagogų kvalifikaci-jos kėlimo programa, kurioje numatyta pedagogų gebėjimų tobulinimas užsienio kalbos ir IKT taikymo srityse. | 2018-2020 | Direktorius,  direktoriaus  pavaduotoja  ugdymui. | 3000 MK |
| **2 tikslas. Įstaigos personalo ir tėvų veiklos dermės užtikrinimas** | | | | | | |
| **Uždaviniai** | **Įgyvendinimo priemonės** | **Esama padėtis** | **Planuojami rezultatai** | **Planuojamas įgyvendinimo laikas** | **Atsakingi asmenys** | **Lėšų poreikis ir numatomi finansavimo šaltiniai** |
| 1. Atnaujinti  tėvų švietimo  ir informavi-mo sistemą. | 1. Elektroninės  paslaugos –  elektroninio  dienyno  įdiegimas ir  naudojimas.  2. Tėvų komitetų klubo įsteigimas. | Įsigyti kompiuteriai visose grupėse, planuojama įdiegti el. dienyno paslaugas.  Lopšelio darželio tėvai siūlymus, idėjas teikia, iškilusius klausimus sprendžia pavieniui, ar grupių tėvų susirinkimuose, tačiau su administraci-jos atstovais bendruose tėvų susitikimuo-se dažniau-siai klausimų nekelia ir idėjų nesiūlo. | 100 % įstaigos pedagogų naudoja elektroninį dienyną, kuris padeda lanksčiai ir operatyviai informuoti ugdytinių šeimos narius apie vaiko ugdymosi procesą bei pasiekimusGrupių tėvų komitetų nariai rinksis pagal poreikį į susitikimus su lopšelio-darželio administra-cijos atstovais ir kartu spręs įstaigos veiklos kokybės gerinimo klausimus  Tėvai supažindinti su įstaigos vaikų ugdymo programa.  Aktyviai dalyvauja akcijose, parodose, edukaci-niuose renginiuose vykdomuose projektuose | 2018-2020  2018 - 2020 | Direktorius,  direktoriaus  pavaduotoja  ugdymui,  direktoriaus pavaduoto-jas ūkio reikalams.  Direktorius,  direktoriaus pavaduotoja ugdymui. | 4000 Eur  MK lėšos  100 Eur  2 proc. GPM lėšos. |
| 2.Organizuoti  būsimų  ugdytinių  tėvams  psichologo ir  kito  lektoriaus  paskaitas. | 1. Psichologo ar kito profesionalaus lektoriaus mokymai tėvams vaikų adaptacijos klausimais (prieš prade-dant lankyti ugdymo įstaigą).  2. Įdiegta tėvų švietimo vaikų adaptacijos klausimais sistema. | 2017 m.  atlikus tyrimą  „Naujai  priimtų vaikų  į Šilalės  lopšelį-  darželį  „Žiogelis“  adaptacija“  paaiškėjo,  kad tėvų  žinios apie  vaikų  adaptaciją  pradėjus  lankyti lopšelį-darželį  yra minima-  lios. Dėl ne-pakankamos  informacijos  apie vaikų  adaptacijos  laikotarpį  kyla nesusi-  pratimų tarp  tėvų ir  pedagogų,  susidaroma  neigiama  nuostata apie  ugdymo  įstaigą. | Išklausius psichologo ar kito lektoriaus paskaitą apie vaikų adaptaciją tėvai žinos, kaip elgtis išsiskiriant su vaiku, kaip pasi-keis vaiko elgesys, kai vaikas pradės lankyti lopšelį-darželį. | 2018-2020  kiekvienais metais | Direktorius,  direktoriaus pavaduotoj  ugdymui,  buhalteris,  įstaigos  taryba. | 2500 Eur  MK lėšos. |
| **3 tikslas. Lopšelio-darželio pastato, edukacinių erdvių plėtra** | | | | | | |
| **Uždaviniai** | **Įgyvendinimo priemonės** | **Esama padėtis** | **Planuojami rezultatai** | **Planuojamas įgyvendinimo laikas** | **Atsakingi asmenys** | **Lėšų poreikis ir numatomi finansavimo šaltiniai** |
| 1. Bendra-darbiauti su darbus vykdančio-mis ir priežiūrą atliekančio-mis organi-zacijomis, vykdant priestato prie Šilalės lopšelio-darželio „Žiogelis” statybą. | 1. Priestato, kuriame tilps 5 grupių ugdytiniai, statybos darbai.  2. Modernus grupių įrengimas.  3. Salės muzikiniams užsiėmimams įrengimas.  4. Papildomų darbo vietų įsteigimas. | Kiekvienais metais į darže-  lį nepatenka  virš 100  vaikų.  Trūksta patal-  pų daiktų sandėliavimui,  administraci-  jos darbuoto-  jams | Įrengus naujas grupės bus galima į ugdymo įstaigą pri-imti daugiau ugdytinių bei sumažinti ugdytinių skaičių grupėse, o įrengus muzikiniams užsiėmi-mams skirtą salę, ugdytiniai dalyvaus produktyves-niuose muzikiniuo-se bei kūno kultūros užsiėmimuo-se, rengi-niuose, šventėse ir kt. | 2018-2020 | Įstaigos  direktorius,  direktoriaus pavaduotojas  ūkio reika-  lams, pro-  jekto admi-  nistratorius,  vyr. buhalteris. |  |
| 2. Įsigyti baldų, priemonių (naujai įrengtoms grupėms, salei, kabinetams). | 1. Viešųjų pirkimų organizavimas  2. Naujų priemonių įsigijimas. | Pastačius priestatą, grupes ir kitas patal-pas reikės aprūpinti įvairiais baldais bei priemonėmis | Ugdytiniai užsiėmimų, žaidimų ir kt. veikloms naudos atitinkamas priemones. | 2018-2020 | Įstaigos  direktorius,  direktoriaus pavaduoto-jas ūkio reikalams, vyr. buhal-teris. |  |
| 3. Įsigyti naujų lauko įrenginių, atnaujinti esamus įrenginius. | 1. Viešųjų pirkimų organizavimas  2. Remonto darbų organi-zavimas ir vykdymas. | Užtikrinant ugdytinių saugumą, kiekvienais metais atnaujinami lauko ir vidaus įrenginiai. | Ugdytiniai saugiai galės aktyviai laiką leisti lauke. | 2018-2020 | Direktorius,  direktoriaus pavaduotojas  ūkio reika-  lams, vyr.  buhalteris,  įstaigos taryba. |  |
| **4 tikslas. Sveikos, pozityvios bendruomenės narių santykiais grindžiamos aplinkos kūrimas** | | | | | | |
| **Uždaviniai** | **Įgyvendinimo priemonės** | **Esama padėtis** | **Planuojami rezultatai** | **Planuojamas įgyvendinimo laikas** | **Atsakingi asmenys** | **Lėšų poreikis ir numatomi finansavimo šaltiniai** |
| 1. Parengti sveikatos stiprinimo programą | 1. Darbo grupės sudarymas sveikatos stiprinimo programai parengti.  2. Organizuo-jant renginius skatinama sveika gyven-sena ir aktyvus fizinis judėjimas.  3.Kasmet profilaktiškai tikrinama darbuotojų sveikata.  4.Kasmet pravedami evakuacijos mokymai darbuotojams ir vaikams. | Sveikatos stiprinimo programa „Sveikas vaikas“ galioja iki 2019 m. | Parengta ir įdiegta nauja sveikatos stiprinimo programa. Sveikatos stiprinimo veiklose dalyvauja apie 90 proc. bendruome-nės narių. | 2019-2020 | Direktorius,  direktoriaus pavaduotojaugdymui,  direktoriaus pavaduoto-jas ūkio reikalams,  vaikų sveikatos priežiūros specialistė | 500 Eur |
| 2. Inicijuoti (respubliki-nius ir/ar tarptautinius) sveikatos stiprinimo projektus. | Projektų rašymas | Trūksta pedagogų iniciatyvos inicijuojant respubliki-nius ar tarptautinius projektus. | Inicijuoti nauji sveikos gyvensenos, sveikatą stiprinantys projektai. | 2018-2020 | Direktoriaus  pavaduotoja  ugdymui,  pedagogai. |  |
| 3. Palaikyti teigiamą emocinį ir psichologinįmikroklima-tą bendruo-menėje. | 1. Sistemingai atliekami mikroklimato tyrimai, kuriuose dalyvauja įstaigos darbuotojai, ugdytiniai, tėvai.  2.Vykdomas giluminis auditas etosui ištirti.  3. Išvykos, kultūriniai renginiai. | Plačiojo  Audito duo-  menimis  įstaigos  tobulintina sritis – etosas.  Kyla poreikis  atlikti šios  srities  giluminį  auditą. | Atliktas etoso srities giluminis auditas.  Sudaryta darbo grupė, kuri rūpinsis įstaigos pozityvaus mikroklimat-o kūrimu. | 2018-2019 | Direktorius,  direktoriaus  pavaduotoja  ugdymui,  darbo grupė,  įstaigos taryba,  pedagogų taryba,  darbuotojų taryba. |  |

**Duomenų rinkimo metodai:**

1. Dokumentų analizė;

2. Pedagogų savianalizės anketos;

3. Tyrimų rezultatai;

4. Ugdytinių vertinimo aplankai.

**IX SKYRIUS**

# **STRATEGINIO PLANO REALIZAVIMAS IR KONTROLĖ**

Lopšelio-darželio strateginio plano tikslai ir uždaviniai įgyvendinami kasmet sudarant įstaigos metinį veiklos planą, jame numatomos konkrečios priemones ir terminai strateginiams uždaviniams įgyvendinti.

Strateginio plano įgyvendinimo kontrolė vykdoma kiekvienais mokslo metais. Ją vykdo:  
 1. Lopšelio-darželio administracija, vykdydama vidaus darbo kontrolę, tyrimus, organizuodama pedagogų, tėvų apklausas, analizuodama dokumentus;

2. Įstaigos direktoriaus įsakymu sudaryta vidaus audito grupė, atlikdama lopšelio-darželio veiklos įsivertinimą.

Strateginio plano pakeitimus svarsto ir aprobuoja lopšelio-darželio „Žiogelis“ taryba, pedagogų taryba, pritaria Šilalės rajono savivaldybės administracijos direktorius, tvirtina Šilalės lopšelio-darželio „Žiogelis“ direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| PRITARTA Šilalės rajono savivaldybės administracijos direktoriaus 2018 m. vasario 23 d. įsakymu Nr.DĮV-207 | PRITARTA Šilalės lopšelio-darželio ,,Žiogelis“ 2018 m. vasario 5 d. tarybos posėdžio protokolu Nr.T-3-(1.5) |